Buttekvern naturreservat

Buttekvern naturreservat er en edellauvskog omgitt av tettbebyggelse i Brummunddal i Ringsaker kommune. Reservatet ligger mellom Furnesvegen og Kongsvegen, rett sør for krysset med Mørkvedvegen. Området er myrlendt, med en berggrunn som utgjøres vesentlig av kvartsitt. Vegetasjonen er en svartorsumpskog, med innslag av gråor og gran. Svartor er det eneste europeiske treslaget som tåler at røttene står i vann, og en av truslene i reservatet er tidligere grøfting og senket grunnvann. Dermed vinner andre treslag som gran innpass. En annen trussel er forekomst av fremmede arter. All vegetasjon, inkludert døde busker og trær, er vernet mot ødeleggelse. Sanking av bær og sopp er imidlertid tillatt. Motorisert ferdsel er ikke tillatt, og bålbrenning er forbudt hele året. Referanser